Diari Oficial de la Generalitat Valenciana


Sumari del DOGV 9530, del 09-02-2023 (2023/1267)

RESOLUCIÓ de 20 de gener de 2023, de la Conselleria d'Hisenda i Model Econòmic, per la qual s'acorda l'acceptació de la cessió a favor de la Generalitat Valenciana mitjançant mutació demanial externa de l'immoble situat en l'avinguda Enric Valor, 20 de Meliana per a destinar-lo a centre de dia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9530

Data del DOGV
:   09-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1267


Data del document
:   20-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 de gener de 2023, de la Conselleria d'Hisenda i Model Econòmic, per la qual s'acorda l'acceptació de la cessió a favor de la Generalitat Valenciana mitjançant mutació demanial externa de l'immoble situat en l'avinguda Enric Valor, 20 de Meliana per a destinar-lo a centre de dia. [2023/1267]  
Mitjançant l'Acord del Ple del Ajuntament de Meliana es va acordar, en data de 30 d'abril de 2020, la cessió mitjançant mutació demanial externa a favor de la Generalitat Valenciana de l'immoble de titularitat municipal Centre de dia de persones majors, amb l'acceptació del compromís de la Vicepresidència i Conselleria d'Igualtat i Polítiques Inclusives d'assumir les competències pròpies de la Generalitat en la gestió del centre de dia de Meliana; aquest acord va ser ratificat en data de 24 de novembre de 2022.  
A aquest efecte, amb data de 7 de desembre de 2022, la Direcció General d'Infraestructures de Serveis Socials va remetre a la Sotssecretaria de la Vicepresidència i Conselleria d'Igualtat i Polítiques Inclusives una proposta d'acceptació de la cessió gratuïta mitjançant la figura jurídica de mutació demanial externa de l'immoble esmentat per a destinar-lo a centre de dia per a persones majors.  
El 15 de desembre de 2022 es rep en aquesta Direcció General de Sector Públic i Patrimoni una proposta de la Vicepresidència i Conselleria d'Igualtat i Polítiques Inclusives d'acceptació de la mutació demanial d'aquest immoble.  
L'immoble indicat és titularitat de l'Ajuntament de Meliana i està situat en l'avinguda Enric Valor, número 20 de Meliana; té la referència cadastral 4494641XS0759B3992LX i consta inscrit en el Registre de la Propietat de Moncada, amb el número de finca registral 8312, tom 2004, foli 113 C.R.U. 46043000537420. El bé immoble objecte de cessió té una superfície construïda de 2.179 m² i una superfície ocupada d'edificació de 2.346 m² del total de 4.321 m² de la superfície del terreny.  
  
Segons l'article 37.1 de la Llei 14/2003, de 10 d'abril, de patrimoni de la Generalitat Valenciana, «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.»  
D'una altra banda, l'article 44 de l'esmentada llei estableix al punt 1 que «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat» i al punt 2 que «La competència per a l'acceptació correspon al titular de la conselleria competent en matèria de patrimoni a proposta del departament interessat.»  
  
Així mateix, l'article 27.2 de la Llei 14/2003 disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada formalitzada la cessió mitjançant mutació demanial externa, l'immoble queda automàticament afectat al servei públic i adscrit a la Vicepresidència i Conselleria d'Igualtat i Polítiques Inclusives.  
En conseqüència, sobre la base de la normativa esmentada, i en l'ús de les atribucions conferides per la legislació vigent, resolc:  
  
Primer  
Acceptar la cessió mitjançant mutació demanial externa de l'edifici del centre de dia per a persones majors realitzada per l'Ajuntament de Meliana situat en l'avinguda Enric Valor, número 20 de Meliana en favor de la Generalitat Valenciana.  
  
Segon  
La cessió de l'immoble per part de l'Ajuntament de Meliana es realitza amb la condició de destinar-lo a centre de dia per a persones majors, assumint la Vicepresidència i Conselleria d'Igualtat i Polítiques Inclusives les competències pròpies de la Generalitat Valenciana en la gestió d'aquest centre de dia, atenent el que es disposa en l'art. 37 i disposició addicional onzena de la Llei 14/2003, de 10 d'abril, de patrimoni de la Generalitat Valenciana. La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, i s'integrarà en el seu patrimoni, amb la tramitació prèvia del corresponent expedient de reversió.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic i adscrit a la Vicepresidència i Conselleria d'Igualtat i Polítiques Inclusives a la qual corresponen les competències demanials sobre aquest, incloses la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
La cessió i acceptació es realitza amb les següents condicions recollides en l'acord del Ple de l'Ajuntament i assumides en la proposta de la Vicepresidència i Conselleria d'Igualtat i Polítiques Inclusives.  
  
1. Obligació de l'ajuntament esmentat d'eliminar qualsevol obstacle que puga impedir o dificultar la posada en marxa del centre previst per la Generalitat.  
2. Obligació de la Vicepresidència i Conselleria d'Igualtat i Polítiques Inclusives de destinar l'immoble a centre de dia per a persones majors.  
3. Equipar el centre de dia i dotar-lo dels mitjans humans i materials necessaris per a la seua posada en marxa per la Vicepresidència i Conselleria d'Igualtat i Polítiques Inclusives.  
La mutació demanial quedarà sense efecte si s'incompleixen les condicions acordades.  
  
Cinqué  
Notificar aquesta resolució a l'ajuntament cedent, així com a la conselleria proponent i procedir a la publicació en el Diari Oficial de la Generalitat Valenciana, en compliment del que disposa l'art. 44 de la Llei 14/2003, de 10 d'abril, de patrimoni de la Generalitat Valenciana.  
  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'art. 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 20 de gener de 2023.- La directora general del Sector Públic i Patrimoni: Isabel Castelló García (per delegació del conseller d'Hisenda i Model Econòmic, article 15.1.k Resolució de 8 de juny de 2022, DOGV núm. 9360 de 13.06.2022).